|  |  |
| --- | --- |
| Til kommunene i Trøndelag |  |
|  |  |

|  |  |  |  |  |
| --- | --- | --- | --- | --- |
| **Vår dato:** | 25.05.2020 | **Vår referanse:** | 202015866-1 | **Vår saksbehandler:** |
| **Deres dato:** |  | **Deres referanse:** |  | Pål Ranes |

Sommerjobb for ungdom 2020 - utlysing

I samarbeid med KS og Sparebank1 SMN utlyser Trøndelag fylkeskommune tilskuddsmidler til sommerjobb for ungdom i alderen 15-19 år. Fylkeskommunen har satt av 1 000 000 kr, og Sparebank1 SMN 500 000 kr, for at ungdom i Trøndelag skal få litt yrkeserfaring og inntekt sommeren 2020.

Bakgrunnen for initiativet er Korona-pandemien som har store negative konsekvenser for samfunnet. Barn og unge er heldigvis ikke så utsatt for å bli syke, men har mistet verdifull skolegang og muligheter for naturlig livsutfoldelse. Det er også vanskeligere for de unge nå å få seg en deltidsjobb eller sommerjobb.

Mange kommuner og private arbeidsgivere er flinke til å tilby ungdom sommerjobb. Trøndelag fylkeskommune og Sparebank1 SMN inviterer med dette kommunene til samarbeid om en ekstra innsats for at flere unge kan gis mulig til en sommerjobb dette spesielle året. Vi oppfordrer kommunene til å samarbeide med lokalt næringsliv for at ungdommer kan få tilbud om sommerjobb.

Sommerjobbene skal ha minst tre ukers varighet. Fylkeskommunen og Sparebank 1 SMN tilbyr å betale for en ukelønn. Det forutsettes at kommunen eller lokalt næringsliv betaler for resterende uker.

Det er et krav at de unge skal ha arbeidsavtale og lønnes etter tariff. Tariff variere etter alder. For at dette skal bli en enkel og ubyråkratisk ordning tilbyr vi et kronebeløp på 7000 kr for alle fem aldersgrupper (15-19). Beløpet er beregnet ut fra tarifflønn for en ungdom på 18 år.

Tilskudd tildeles på bakgrunn av søknad. Retningslinjer og søknadsskjema er vedlagt.

Utlysingen ligger på fylkeskommunenes hjemmeside [www.trfk.no/tilskudd-sommerjobb](http://www.trfk.no/tilskudd-sommerjobb)

**Søknadsfrist 10. juni.**

Med vennlig hilsen

|  |  |
| --- | --- |
|  |  |
| Even Ystgård, Seksjonsleder Næring |  |

*Dette dokumentet er elektronisk godkjent*